**The B-52s** (før 2009 skrevet **The B-52's**) er et amerikansk rockeband dannet i 1976 i Athens (Georgia). Gruppen har bestått av vokalistene Kate Pierson, Cindy Wilson og Fred Schneider, gitaristen Ricky Wilson (Cindys eldre bror) og Keith Strickland på trommer i ulike konstellasjoner. Navnet *The B-52s* er tatt fra en damefrisyre (også kalt *beehive*) som minner om nesepartiet til det amerikanske bombeflyet Boeing B-52 Stratofortress.

Historie
--------

Bandet ble dannet etter at medlemmene hadde holdt en spontan jamsession på en kinarestaurant. I 1978 kom den første singelen, «Rock Lobster». Låten ble en hit i det musikalske undergrunnsmiljøet, og den ledet til at bandet fikk opptre på den legendariske klubben CBGB i New York. Året etter kom debutalbumet *The B-52's*, og to år senere oppfølgeren *Wild Planet*, som ble en større suksess en debutalbumet. Gruppen ble regnet som en del av new wave-sjangeren, men musikken deres var mer eksperimentell enn annen musikk i denne sjangeren.

Høsten 1985 døde Ricky Wilson. Det kom senere fram at han døde av aids. I 1986 kom albumet *Bouncing Off the Satellites*, men i skyggen av Wilsons død var det problemer for gruppen å arbeide. Medlemmene tok en pause på tre år, før albumet *Cosmic Thing* ble sluppet i 1989. Dette ble gruppen største salgssuksess, med låter som «Deadbeat Club», «Roam» og gruppens mest kjente låt «Love Shack».

Gruppen ga ut et album til, *Good Stuff*, i 1992. Cindy Wilson hadde da forlatt gruppen. I 1998 kom samlealbumet *Time Capsule*, og bandet gjennomførte i den sammenheng en turné. I 2008 vendte Cindy Wilson tilbake til gruppen, som slapp et nytt album og turnerte i Europa.

Diskografi
----------

Studioalbum
* 1979 – *The B-52’s*
* 1980 – *Wild Planet*
* 1983 – *Whammy!*
* 1986 – *Bouncing Off the Satellites*
* 1989 – *Cosmic Thing*
* 1992 – *Good Stuff*
* 2008 – *Funplex*

EP
* 1982 – *Mesopotamia*

Livealbum
* 2011 – *With the Wild Crowd!: Live in Athens, GA*
* 2015 – *Live! 8-24-1979*
* 2015 – *West Park, Chicago, 1979*

Samlealbum
* 1981 – *Party Mix* (23)
* 1990 – *The Best of the B-52's – Dance This Mess Around*
* 1991 – *Party Mix! – Mesopotamia*
* 1998 – *Time Capsule: Songs for a Future Generation*
* 2002 – *Nude on the Moon: The B-52's Anthology*

Eksterne lenker
---------------

* (en) Offisielt nettsted Rediger på Wikidata

* (en) The B-52's – kategori av bilder, video eller lyd på Commons Rediger på Wikidata
* (en) The B-52s på Internet Movie Database Rediger på Wikidata
* (en) The B-52s på Apple Music Rediger på Wikidata

* (en) The B-52s på Discogs Rediger på Wikidata

* (en) The B-52s på Discogs Rediger på Wikidata

* (en) The B-52s på MusicBrainz Rediger på Wikidata

* (en) The B-52s på SoundCloud Rediger på Wikidata

* (en) The B-52s på Spotify Rediger på Wikidata

* (en) The B-52s på Songkick Rediger på Wikidata

* (en) The B-52s på Last.fm Rediger på Wikidata

* (en) The B-52s på Genius — sangtekster Rediger på Wikidata

* (en) The B-52s på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** Discogs **·** AllMusic
 |